વરતાલ શ્રી લક્ષ્મીનારાયણ દેવના પ્રથમ અને મુખ્ય પૂજારી તરીકેની પ્રશસ્ય સેવા પ્રાપ્ત કરનાર સદ્‌ગુરુ શ્રી નારાયણાનંદ બ્રહ્મચારી મૂળજી બ્રહ્મચારીના મુખ્ય શિષ્ય હતા. તેમનો જન્મ ભાલ પ્રદેશના “ખસતા” ગામમાં થયેલો અને ઠાકોર શ્રી ઝીણાભાઈના દરબારગઢમાં પંચાળાની પાવન ધરણીમાં તેમણે શ્રીહરિના હસ્તે દીક્ષા લઈને “નારાયણાનંદ” નામ ધારણ કરેલું. શ્રીમૂળજી બ્રહ્મચારીની સેવા તથા સમાગમ દ્વારા તેમણે દીક્ષાની સાથે-સાથે આજીવન સેવાનો ભેખ ધારણ કરેલો.